Στην πρωτεύουσα, η κυβερνήτης
δήλωσε ότι παράλληλα με τον συναγερμό για τη βία κατά γυναικών,
η κυβέρνησή της ετοιμάζει νέο πρωτόκολλο.
Οι συνθήκες εργασίας είναι σκληρές.
Στην Πόλη του Μεξικού και στις διάφορες πολιτείες,
οι γυναικοκτονίες αυξάνονται.
Μέχρι στιγμής, φέτος έχουν διαπραχθεί 809.
Οι 173 γυναικοκτονίες ήταν με μαχαίρι…
Μαθαίνεις να μην κοιμάσαι ή να κοιμάσαι ελαφρά.
Μαθαίνεις να κοιμάσαι διακεκομμένα.
Τα δεδομένα δείχνουν ότι ο Ιούλιος είχε τα περισσότερα περιστατικά, 94.
Ακολουθεί ο Σεπτέμβριος με 93.
Ο Αύγουστος με 91.
Ο Μάρτιος και ο Ιούνιος με 87 και 82, αντίστοιχα.
Ήταν δουλειά μου να είμαι σε επιφυλακή για να ανταποκρίνομαι σε γυναικοκτονίες.
Υπήρξε αύξηση 183 τοις εκατό.
Και ως γυναίκα, δεν ήταν εύκολο.
Είναι ένα περιβάλλον όπου οι έρευνες γίνονται από άντρες.
Η Ερευνητική Αστυνομία στελεχώνεται από άντρες.
Ήταν πολύ δύσκολο για μένα να αναλάβω
όλη τη δουλειά που γινόταν και τις αποφάσεις που λαμβάνονταν.
Ήταν εκεί οι αντεισαγγελείς και ο διοικητής
και μου ξέφυγε και είπα
"Θα πάω στην κόλαση".
Είπα "Θα πάω στην κόλαση".
Και ένας από τους αντεισαγγελείς μού είπε
"Ξέρετε κάτι, αφεντικό;
Είστε ήδη στην κόλαση".
ΕΙΣΑΓΓΕΛΙΑ ΓΙΑ ΤΗΝ ΕΡΕΥΝΑ ΓΥΝΑΙΚΟΚΤΟΝΙΩΝ
Η ΕΙΣΑΓΓΕΛΕΑΣ
Ανοίγουμε περίπου 500 φακέλους την εβδομάδα.
Είναι μια κοινωνία που γεννά βία, επειδή ο κοινωνικός ιστός είναι βίαιος.
Λύνουμε έναν φόνο, έρχονται άλλοι τρεις.
Λύνουμε τρεις, έρχονται τέσσερις. Λύνουμε πέντε, να κι άλλος.
Έχουμε ακούσει κάποιες φορές
ότι όταν νόμιζαν ότι έχουν δει την πιο οδυνηρή και φρικτή υπόθεση,
έρχεται μια ακόμα χειρότερη.
Το ανθρώπινο κακό είναι απεριόριστο και δεν μπορούμε να φανταστούμε πόσο.
ΚΑΡΕΝ ΙΤΣΕΛ
ΣΥΝΕΝΤΕΥΞΗ ΜΕ ΤΗ ΜΑΡΤΥΡΑ ΝΑΝΤΙΑ ΤΑΛΙΝΑ ΜΠΑΡΑΛΕΣ
ΜΗΤΕΡΑ ΤΗΣ ΚΑΡΕΝ
Με είχε καλέσει για μεσημεριανό στο σπίτι της.
Άρχισα να της στέλνω μηνύματα.
Αλλά το τηλέφωνό της ήταν κλειστό και δεν έπαιρνε μηνύματα.
Απελπισμένη, ζήτησα από τον Χοσέ Λουίς, τον γαμπρό μου,
να πάμε μαζί στο αστυνομικό τμήμα.
Μου είπε ότι θα πάει αυτός και θα με ενημερώσει για ό,τι του πουν.
Του είπα "Όχι, θα πάμε μαζί στην Τλάουακ.
Θα κάνουμε καταγγελία γιατί η κόρη μου αγνοείται".
ΠΕΡΙΦΕΡΕΙΑ ΤΛΑΟΥΑΚ
Εδώ, στην Πόλη του Μεξικού,
οι συγγενείς της Κάρεν Ιτσέλ Ροντρίγκες Μπαράλες
απέκλεισαν τη λεωφόρο Τλάουακ και στα δύο ρεύματα
απαιτώντας από τις Αρχές να αναζητήσουν την 26χρονη γυναίκα
που εξαφανίστηκε πηγαίνοντας να παραδώσει τη διπλωματική της.
Η Κάρεν είχε πολύ ευτυχισμένα παιδικά χρόνια.
Έλεγε ότι ήθελε να γίνει οδοντίατρος.
Ήταν πολύ αφοσιωμένη στο σπίτι της,
στον γιο της,
ακόμα και στον άντρα της.
Αυτός είναι ο σύζυγος της Κάρεν.
-Της Κάρεν. -Τι είπαν;
Καλέσαμε ήδη και ο εισαγγελέας είναι καθ' οδόν.
Πιέσαμε, γιατί μόνο έτσι γίνεται δουλειά.
Ο εισαγγελέας με ρώτησε
ποιος ήταν ο τελευταίος που την είδε.
Του είπα ότι ήταν ο άντρας της.
Και τότε μου λέει
ότι ο σύζυγός της πρέπει να κάνει τη δήλωση εξαφάνισης.
Έκανες τη δήλωση;
Ναι. Κατατέθηκε την Πέμπτη στις 7:35.
Άνοιξε έρευνα στο Γραφείο Εξαφανίσεων
για την εξαφάνιση της Κάρεν.
Ζούσε με τον σύντροφό της στο Τλάουακ.
ΣΑΓΙΟΥΡΙ ΕΡΕΡΑ ΕΙΣΑΓΓΕΛΕΑΣ
Είχαν ένα παιδί, ένα αγοράκι.
Η μητέρα της Κάρεν, η κυρία Νάντια,
υποψιαζόταν έντονα τον σύντροφο της Κάρεν.
Και ο Παλομάρες, ο Χοσέ Λουίς, μου τηλεφωνεί και λέει
"Πεθερά, πού είσαι;"
Του είπα ψέματα.
Δεν είχα καμία υποχρέωση να του πω πού είμαι.
Ήμουν στην Εισαγγελία.
Με ενημέρωσαν ότι είχαν δει το υλικό από κάμερες.
Τον είδαν να κατεβάζει ένα σακί από το φορτηγό.
Μου είπαν "Δεν είναι πια ο καταγγέλλων.
Τώρα, εσείς είστε η καταγγέλλουσα κι αυτός είναι ύποπτος".
Θα ρωτήσω εκεί.
Τότε εμφανίστηκε η ερευνητική αστυνομία
και εκτέλεσε το ένταλμα σύλληψης.
Ένταλμα σύλληψης, Χοσέ Λουίς. Θα σε πάμε στη φυλακή.
-Γιατί; -Το γράφει εδώ.
Για την εξαφάνιση ενός ατόμου.
-Εντάξει; -Ηρέμησε.
Έχετε το δικαίωμα…
Συλλάβαμε και ασκήσαμε δίωξη στον Χοσέ Ν.
για την πιθανή εμπλοκή του
στην εξαφάνιση μιας νεαρής γυναίκας, της Κάρεν.
Με έστειλαν για εξέταση DNA για γενετική αναγνώριση.
Εκείνη τη στιγμή, σκέφτηκα
"Αν η εισαγγελία με βάζει να κάνω αυτήν την εξέταση,
είναι γιατί η κόρη μου είναι νεκρή".
ΑΤΛΑΣ ΓΥΝΑΙΚΟΚΤΟΝΙΩΝ
Μετά από εξαντλητική έρευνα και επιτόπια εργασία,
μια μεικτή ομάδα εντόπισε το πτώμα της Κάρεν.
Το σημείο της ανακάλυψης, όπου βλέπουμε αυτές τις σανίδες,
μετά από δουλειά με το μηχάνημα που έσκαβε
αυτόν τον χωμάτινο όγκο που είναι κοντά σε έναν επαρχιακό δρόμο.
ΕΛΕΥΘΕΡΗ ΠΡΟΣΒΑΣΗ
ΚΡΥΜΜΕΝΟΣ ΤΑΦΟΣ
ΒΡΕΘΗΚΕ ΜΕΤΑ ΑΠΟ ΔΕΚΑ ΜΕΡΕΣ
ΓΥΝΑΙΚΟΚΤΟΝΙΑ
-Το όνομά σας; -Μάλιστα.
Ονομάζομαι Χοσέ Λουίς Γκαλίσια Παλομάρες. Είμαι οδοντίατρος με πτυχίο και άδεια.
Ούτε οι γονείς μου ούτε η οικογένειά μου ούτε εγώ έχουμε σχέση με αυτό.
Καμία έκθεση δεν αποδεικνύει ότι διέπραξα το έγκλημα.
Ούτε τα βίντεο ούτε οι φωτογραφίες. Δεν υπάρχει τίποτα.
Μου ανέθεσαν την υπόθεση. Έπρεπε να κάνω τη διαδικασία.
Όσον αφορά την έρευνα,
δεν πήγε να παραδώσει τη διατριβή της,
Κ. ΕΣΠΙΝΟΖΑ ΑΝΤΕΙΣΑΓΓΕΛΕΑΣ
όπως είπε ο σύζυγός της.
Ο σύζυγος αρχίζει να πέφτει σε αντιφάσεις.
Καταλάβαμε ότι υπήρχαν κενά.
Εκείνη τη στιγμή, είπα στην εισαγγελέα
"Δεν τελείωσε αυτό, κυρία εισαγγελέα".
Μου είπε "Ναι, κυρία Νάντια,
θα αποδοθεί δικαιοσύνη. Εμπιστευθείτε τις Αρχές".
Της είπα "Τις εμπιστεύομαι. Μη με απογοητεύσετε".
Όταν οι γονείς έρχονται σ' εσένα
και ρωτάνε "Τι θα έκανες αν ήταν το παιδί σου;"
Δεν ξέρω τι θα έκανα.
Αυτός, λοιπόν, πιστεύω ότι ήταν επίσης ένας άλλος λόγος
για τον οποίο…
δεν είχα πάρει ακόμα την απόφαση να γίνω μητέρα.
Γιατί να γίνω μητέρα ενός κοριτσιού
σε μια χώρα όπου η ισότητα των φύλων
είναι ακόμα μακριά στον ορίζοντα;
Όπου οι γυναίκες διατρέχουμε,
σε διάφορους βαθμούς, τον κίνδυνο να γίνουμε θύματα γυναικοκτονίας.
ΤΡΑΥΜΑΤΑ ΑΠΟ ΠΥΡΟΒΟΛΟ ΟΠΛΟ
ΑΡΧΕΙΟ ΕΡΕΥΝΑΣ
ΓΥΝΑΙΚΟΚΤΟΝΙΑ
ΙΡΜΑ ΛΙΝΤΙΑ
Αυτή η υπόθεση, της Ίρμα Λίντια…
Νομίζω ότι είχαμε πάει στο Ρίο ντε λος Ρεμέδιος λίγο πριν
και βρήκαμε τα λείψανα της Γιοάνα Εσμεράλδα,
όταν δολοφονήθηκε η Ίρμα Λίντια.
Και ο τροχός συνεχίζει να γυρίζει και δεν σταματά.
Ήταν κι αυτό πολύ σκληρό.
Η τέλεια παθιασμένη γυναίκα που δίνει
όλη τη ζωή της στη σκηνή, αυτή είμαι.
Όταν τραγουδάω, είναι σαν να πετάω.
Η Ίρμα Λίντια ήταν σίγουρη ότι ήθελε να γίνει τραγουδίστρια.
Και όχι απλώς τραγουδίστρια. Ήθελε να γίνει σταρ.
Να γίνει αστέρι στο επίπεδο των μεγαλύτερων του Μεξικού,
όπως η Λόλα Μπελτράν ή η Λούτσα Βίγια.
Ήθελε να φτάσει τόσο ψηλά.
Ήθελε διαφορετικό ντύσιμο για κάθε παράσταση.
Έλεγε πάντα "Δεν θέλω να φαίνομαι ίδια.
Φτιάξε μου κάτι για αυτήν την παράσταση".
Γιατί ονειρευόταν να γίνει μεγάλη σταρ
της μεξικανικής λαϊκής μουσικής.
Αυτό το ρούχο…
Αυτό ήταν το τελευταίο που μου ζήτησε
για να ξεκινήσει την καριέρα της μόνη της.
ΦΙΛΟΣ ΤΗΣ ΙΡΜΑ ΛΙΝΤΙΑ
Γιατί τα προηγούμενα τα είχε πληρώσει ο πρώην άντρας της.
Είχαν χωρίσει περίπου δέκα μέρες.
Αναφέρθηκε γυναικοκτονία στο εστιατόριο Σούντορι στο Ντελ Βάγιε.
Και μπαμ.
Απόψε, μια γυναίκα δολοφονήθηκε από τον σύζυγό της
στο εστιατόριο Σούντορι στη συνοικία Ντελ Βάγιε,
στην περιφέρεια Μπενίτο Χουάρεζ στην Πόλη του Μεξικού.
Είναι μια γυναικοκτονία που διαπράχθηκε σε μια πολυτελή περιοχή,
όπου συχνάζει η ανώτερη κοινωνική τάξη,
ΣΥΝΟΙΚΙΑ ΝΤΕΛ ΒΑΓΙΕ
στο εστιατόριο Σούντορι.
Αυτό είναι το εστιατόριο Σούντορι.
Εδώ συνέβησαν τα γεγονότα.
Όταν φτάσαμε,
η περιοχή είχε ήδη αποκλειστεί
από το υπουργείο Προστασίας του Πολίτη.
Και προχώρησαν στη σύλληψη του Χεσούς Αλκοσέρ
και ενός από τους σωματοφύλακές του, γιατί ο άλλος κατάφερε να διαφύγει.
Η ιστορία εμφανίζεται αμέσως στις ειδήσεις.
Ο δικηγόρος είχε πυροβολήσει τη γυναίκα του.
Η γυναίκα ήταν η 21χρονη τραγουδίστρια Ίρμα Λίντια,
που άλλοι πελάτες προσπάθησαν να βοηθήσουν,
αλλά τρεις πυροβολισμοί της είχαν αφαιρέσει τη ζωή.
Ήρθα κατευθείαν στο γραφείο
και τα περιπολικά ήταν ήδη εδώ
στην Εισαγγελία, έχοντας φέρει τον άντρα και τον σωματοφύλακά του.
Ήταν στο τμήμα υπηρεσίας στην Εισαγγελία Γυναικοκτονιών.
Ο άντρας ήταν ηλικιωμένος, άνω των 70 ετών.
Εκείνη τη στιγμή, φαινόταν γεμάτος ενέργεια.
Ήταν ψηλός με γκρίζα μαλλιά.
Φορούσε λευκό πουκάμισο, νομίζω γραβάτα και τιράντες.
Έδειχνε εμφανώς πλούσιος.
Ποιος είναι αυτός ο δικηγόρος;
Επισημαίνουν ότι είναι αλαζονικός
και έφερε όπλο που δεν δίσταζε να επιδεικνύει
για να εκφοβίζει τους άλλους.
Καυχιόταν ότι μπορούσε να πείσει τις υπηρεσίες ασφαλείας
να αγοράζουν από τους προμηθευτές του.
Επίσης, λέγεται ότι είχε σχέσεις με τον Χενάρο Γκαρσία Λούνα,
τον αμφιλεγόμενο υπουργό Δημόσιας Ασφάλειας
στην κυβέρνηση Φελίπε Καλδερόν.
Ο τύπος είναι το κάτι άλλο, έτσι;
Η Γενική Εισαγγελέας Ερνεστίνα μού λέει
"Σαγιούρι, πολλοί έχουν πάρει τηλέφωνο
και μου ζητάνε ειδική μεταχείριση για τον Χεσούς Αλκοσέρ".
Καλησπέρα, Σαγιούρι. Πρέπει να είμαστε άτεγκτοι
με αυτούς τους κρατούμενους,
γιατί αυτός έχει πάρει τηλέφωνο τους πάντες.
Τον ήξερα. Τον ήξερα προσωπικά.
Ε. ΓΚΟΝΤΟΪ ΓΕΝΙΚΗ ΕΙΣΑΓΓΕΛΕΑΣ
Ως δικηγόρο.
Πράγματι, δεχτήκαμε πολλά τηλεφωνήματα
από ανθρώπους,
ας πούμε, ισχυρούς,
οικονομικά ισχυρούς, πολιτικά ισχυρούς ανθρώπους,
φίλους και φίλες.
Ρωτούσαν "Τι συμβαίνει; Είστε σίγουρη;
Μήπως τον παγίδευσαν;
Ερευνήστε το διεξοδικά".
"Φυσικά, να είστε σίγουροι ότι θα το ερευνήσουμε διεξοδικά".
Προφανώς έχει πολλές γνωριμίες, αλλά λυπάμαι, δεν εξαιρείται.
Θα είμαστε σε επιφυλακή, ευχαριστώ.
Αυτές είναι οι συνθήκες για να κάνω τη δουλειά μου.
Όταν οι εισαγγελείς έχουν τη στήριξη των ανωτέρων τους
για να προχωρήσουν τις υποθέσεις,
οι εισαγγελείς σημειώνουν πρόοδο.
Στείλαμε αμέσως την ομάδα μας στο σημείο.
Άρχισαν αμέσως την επεξεργασία.
Πήραν φωτογραφικά στοιχεία, δείγματα αίματος
και συνέλεξαν τους κάλυκες.
Ο Χεσούς ισχυρίζεται ότι δεν πυροβόλησε τη γυναίκα
και ότι είναι εξίσου θύμα με τους συγγενείς της νεκρής.
Σύμφωνα με τον δικηγόρο του Χεσούς,
δεν υπάρχουν στοιχεία ότι πυροβόλησε τη γυναίκα του.
Υπήρχαν αποδεικτικά στοιχεία, βαλλιστικά στοιχεία,
κάλυκες που συλλέχθηκαν
Λ. ΡΟΤΣΑ ΙΑΤΡΟΔΙΚΑΣΤΗΣ
σε έναν χώρο όπου προφανώς οι άνθρωποι διασκέδαζαν.
Υπήρχαν ποτήρια κρασιού.
Υπήρχαν δυσανάγνωστες σημειώσεις στα τραπεζομάντιλα.
Είμαστε σε μια αποθήκη γεμάτη στοιχεία, που είναι πολύ μεγάλη.
Είναι μέρος της δουλειάς που γίνεται στον τόπο του εγκλήματος.
Ως εισαγγελέας, δεν έχω άμεση επαφή με τα στοιχεία.
Τα έχει αυτός που τα επεξεργάζεται.
Στο τραπέζι υπήρχε ένα είδος σουπλά
πάνω στο οποίο υπήρχαν σημειώσεις
που συμπεράναμε ότι είχε γράψει η Ίρμα Λίντια.
Έγραφε τα προβλήματα και τις διαφωνίες που είχαν.
2. ΧΕΙΡΟΤΕΡΕΥΕΙ ΚΑΘΕ ΜΕΡΑ
Τον ενημέρωνε ότι δεν ήταν πια ευτυχισμένη,
ότι δεν ήθελε να είναι πια μαζί του.
Ίσως αυτό ήταν το κίνητρο
για να διαπράξει το έγκλημα ο κος Αλκοσέρ.
ΑΙΘΟΥΣΑ ΒΑΛΛΙΣΤΙΚΩΝ ΕΡΕΥΝΩΝ ΚΑΙ ΠΥΡΟΒΟΛΩΝ ΟΠΛΩΝ
ΒΑΛΛΙΣΤΙΚΗ 2022
Η Ερευνητική Αστυνομία πήγε στη διεύθυνση του κ. Αλκοσέρ.
Και το όπλο που χρησιμοποιήθηκε για τη γυναικοκτονία βρέθηκε εκεί.
Αυτό το όπλο είναι πολύ χαρακτηριστικό.
Στους εγκληματικούς κύκλους το λένε "ο φονιάς των μπάτσων".
Η ιδιαιτερότητά του είναι ότι αποτελεί ένα αρκετά ισχυρό διαμέτρημα
προσαρμοσμένο σε μικρό όπλο.
ΕΙΔΙΚΗ ΠΥΡΟΒΟΛΩΝ ΟΠΛΩΝ
Είναι σχεδιασμένο να διαπερνά ορισμένα επίπεδα θωράκισης,
εξού και το υποκοριστικό "φονιάς των μπάτσων".
Το μεσημέρι. Θα πάρω τη Σέλια τώρα, για να δω αν…
Θα την πάρεις; Εντάξει…
Ενώ εσύ θα ελέγξεις τα ρούχα.
Εντάξει. Τι γίνεται με τα βίντεο;
Θα πάνε να τα πάρουν;
Ναι, υποτίθεται ότι θα…
Τι πίεση νιώσαμε εκείνες τις μέρες, Θεέ μου.
Ήταν ώρες δύσκολες,
περίπλοκες και πολύ αγχωτικές. Πολύ αγχωτικές.
Είχαμε 48 ώρες για να λύσουμε το νομικό θέμα των κυρίων Αλκοσέρ και Μπενχαμίν.
-Ναι. -Εντάξει; Θα πάρω τη Σέλια.
-Σε παρακαλώ. -Ναι, φίλε.
Για να ασχοληθώ με το άλλο θέμα.
Τι είναι το πρώτο που ζητάνε;
Μια δήλωση αιτιολόγησης.
Θεέ μου, τι άλλο;
Επικυρωμένο αντίγραφο της ληξιαρχικής πράξης γέννησης.
Επικυρωμένο αντίγραφο ληξιαρχικής πράξης γάμου.
Αν είναι σύμφωνο συμβίωσης, απόδειξη με έγγραφο.
Όχι.
Οι διαδικασίες υιοθεσίας είναι μακροχρόνιες.
Απαιτούν πολλή υπομονή
και την υποβολή τεράστιου όγκου εγγράφων.
ΛΗΞΙΑΡΧΙΚΗ ΠΡΑΞΗ ΓΕΝΝΗΣΗΣ
Αυτή είναι η δήλωση αιτιολόγησης.
Πρέπει να κάνω πολλές εξετάσεις.
Ψυχολογικές και σωματικές εξετάσεις.
Δεν είναι μικρό πράγμα,
αφού η φροντίδα ενός παιδιού
είναι τεράστια ευθύνη.
Έχω πάθει μπλοκάρισμα.
Ναι.
Είμαι λίγο διστακτική, έτσι;
Αλλά αποφάσισα να ξεκινήσω τη διαδικασία υιοθεσίας.
Η απόφασή μου να υιοθετήσω βγαίνει από την καρδιά.
Δεν είναι επειδή
δεν μπορώ να συλλάβω.
ΚΑΡΕΝ ΙΤΣΕΛ ΡΟΝΤΡΙΓΚΕΣ ΤΕΧΝΙΚΟΣ ΚΛΙΝΙΚΟΥ ΕΡΓΑΣΤΗΡΙΟΥ
Έβαζα τον εγγονό μου για ύπνο. Τον τάιζα βραδινό.
Τον νανούριζα, του διάβαζα παραμύθι
και μετά έβλεπα τα βίντεο.
ΑΙΤΗΣΗ ΓΙΑ ΒΙΝΤΕΟ ΑΠΟ ΚΑΜΕΡΕΣ C2 ΚΑΙ ΙΔΙΩΤΙΚΕΣ ΚΑΜΕΡΕΣ
Βλέπεις τα πάντα γιατί η κάμερα είναι στη γωνία του σπιτιού.
Η κυρία Νάντια ήταν έξαλλη, αναστατωμένη.
Μου λέει "Μου λες ψέματα. Ξέρω ότι υπήρχαν κι άλλοι άνθρωποι".
Είχε θυμώσει γιατί νόμιζε ότι έπρεπε να μας πείσει
ότι εμπλέκονταν κι άλλοι.
Στη 1:12 π.μ., βλέπεις όταν βγάζουν το πτώμα της κόρης μου.
Ο Παλομάρες βγάζει το SUV
και αυτός που κλείνει την πύλη είναι ο κύριος Χοσέ Λουίς,
ο πεθερός της κόρης μου.
ΠΑΤΕΡΑΣ ΤΟΥ ΧΟΣΕ ΛΟΥΙΣ ΓΚΑΛΙΣΙΑ ΠΑΛΟΜΑΡΕΣ
Κάθεται πίσω, πίσω από τον οδηγό, πίσω από τον Παλομάρες.
Και το SUV φεύγει.
Αλλά όταν ακολουθούν το SUV
μέχρι εκεί που πήγαν να αφήσουν την κόρη μου,
φαίνονται όλα.
Και μετά μπαίνει στο Σαν Μιγκέλ Λας Τάμπλας.
Από εκεί που μπήκε το SUV ως εκεί που έθαψαν την κόρη μου
είναι μερικά βήματα.
Κι όταν γυρίζουν αφού άφησαν το πτώμα της κόρης μου,
γύρω στις 4:40 το πρωί,
βλέπουμε τη Μάρτα Μπεατρίς να τους ανοίγει την πύλη όταν επιστρέφουν.
ΜΑΡΤΑ ΜΠΕΑΤΡΙΣ ΠΑΛΟΜΑΡΕΣ ΣΟΣΑ (ΠΕΘΕΡΑ)
Βλέπεις τη Μάρτα Μπεατρίς να ανοίγει την πύλη
για να μπει γρήγορα το SUV.
Μετά κλείνει την πύλη και βγαίνουν από το SUV.
Η εισαγγελία συνήθως έχει
πολλές άλλες υποθέσεις.
Και οι οικογένειες συχνά είναι 100 τοις εκατό αφοσιωμένες
στην αναζήτηση δικαιοσύνης, στην κατανόηση των γεγονότων.
Όχι μόνο στον φάκελο, αλλά στα μέρη όπου συνέβησαν τα γεγονότα
και με τους φίλους του θύματος.
Εκεί πιστεύω…
ΚΑΤΑΖΗΤΕΙΤΑΙ ΦΥΓΑΣ!
…πως με αποτελεσματική συνεργασία οικογένειας και εισαγγελέων
μπορεί να υπάρξει πρόοδος.
ΤΟΥΛΑΧΙΣΤΟΝ ΔΥΟ ΥΠΟΠΤΟΙ
Καθώς έλεγχα τον φάκελο,
θεώρησα ότι είναι αδύνατο να εμπλέκεται μόνο ένα άτομο.
Είναι δουλειά μου, όχι της κυρίας Νάντιας. Είναι δουλειά μου να ερευνήσω
και να αποδείξω ότι εμπλέκονται κι άλλα άτομα
και σε ποιον βαθμό εμπλέκονται.
Η εξαιρετική δουλειά της Καρολίνας
ήταν να ακούει, να δουλεύει σχολαστικά
και να ικανοποιεί τα αιτήματα της κυρίας Νάντιας.
Βρισκόμαστε στην αίθουσα 21 όπου θα αποφασιστεί η δίωξη
κατά του Χοσέ Λουίς Γκαλίσια Παλομάρες
με την κατηγορία γυναικοκτονίας.
Ήμουν παρούσα σε κάθε ακρόαση.
Παρακολούθησα στενά την υπόθεση.
Καλησπέρα. ΝΤΜΒ, έμμεσο θύμα
και εκπρόσωπος του ανήλικου εγγονού μου.
NTΜΒ, έμμεσο θύμα και εκπρόσωπος του ανήλικου εγγονού μου.
NTBV, έμμεσο θύμα.
Έμμεσο θύμα και εκπρόσωπος του ανήλικου εγγονού μου, ΧΝΓΡ.
Δεν έχω να κερδίσω τίποτα, ούτε θέλω τίποτα, μόνο δικαιοσύνη.
Είναι η αρχή της πληρότητας,
δηλαδή να εξεταστούν όλες οι γραμμές έρευνας και τα στοιχεία.
Αν προκύψουν νέες πληροφορίες που πρέπει να διερευνηθούν,
αυτό θα γίνει.
Ίρμα, χαίρομαι πολύ που είσαι στην εκπομπή.
Αυτή κι ο σύζυγός της, ένας τζέντλεμαν,
ένας υπέροχος άνθρωπος, δικηγόρος…
Είναι ο Χεσούς…
-Ερνάντες Αλκοσέρ. -Χεσούς Ερνάντες Αλκοσέρ.
Δεν έχετε ιδέα τι υπέροχος άνθρωπος είναι.
Όπως κι εκείνη, ευγενικός, ιπποτικός, περιποιητικός.
Κατά την έρευνά μας για το ιστορικό βίας,
διαπιστώσαμε ότι υπήρχε καταγγελία από την Ίρμα Λίντια,
που η εισαγγελία είχε κατατάξει ως ενδοοικογενειακή βία.
Χεσούς! Κοίτα, έπεσες.
Χεσούς.
Άντε γαμήσου!
-Τι σ' έπιασε; -Θα σε γαμήσω!
Τι σ' έπιασε;
Τι τρέχει, Χεσούς;
Δεν χρειάζεται να με χτυπήσεις. Έχω καλές προθέσεις.
Τελικά, αυτός ο άντρας την πίεσε να πάει στον εισαγγελέα
για να δηλώσει επιείκεια γι' αυτό το έγκλημα.
Σε μια νομικοτεχνική ανάλυση που κάναμε,
απορρίψαμε αυτήν την επιείκεια,
γιατί τα γεγονότα που περιέγραψε η Ίρμα Λίντια
ήταν απόπειρα γυναικοκτονίας.
Την απείλησε και τη χτύπησε.
Την απείλησε γιατί ο κύριος Αλκοσέρ
της έβαλε όπλο στο κεφάλι και απείλησε ότι θα τη σκοτώσει.
Και κατάφερε να ξεφύγει επειδή τη βοήθησαν οι οικιακές βοηθοί.
Η επιείκεια δεν δικαιολογείται.
Η εισαγγελία έπρεπε να είχε εκδώσει μέτρα προστασίας
και να είχε εργαστεί για την έκδοση εντάλματος σύλληψης
για να εμποδίσει τον κύριο Αλκοσέρ
να διαπράξει περαιτέρω πράξεις βίας κατά της Ίρμα Λίντια.
Θα ζούσε αν ο εισαγγελέας είχε χειριστεί σωστά την υπόθεση.
Φυσικά και μας ενοχλεί. Μας ενοχλεί πολύ.
Δεν μπορούμε να πούμε "Είναι άλλη έρευνα.
Είναι διαφορετική εισαγγελία".
Η ευθύνη είναι θεσμική.
-Θα σας τραγουδήσω ένα ραντσέρα. -Ναι.
Λέγεται "Έκανα λάθος για σένα".
Έλα, κορίτσι μου!
Έκανα λάθος για σένα
Έκανα τρομερό λάθος
Όσο λίγοι
Έχουν κάνει τόσο λάθος
Σε γνώρισα στην εκκλησία
Και σε κοίταξα σιωπηλά
Για να μην ενοχλήσω την προσευχή σου Που είναι ιερή για μένα…
Αντιμετωπίζουμε μια πολύπλοκη ακρόαση
ενώπιον της δικαιοσύνης.
Είμαστε στην Πόλη του Μεξικού, 26 Ιουνίου 2022,
στην αίθουσα 11, στο Βόρειο Κέντρο Κράτησης,
για την προκαταρκτική ακρόαση
κατά των Χεσούς Ερνάντες Αλκοσέρ και Μπενχαμίν Ερνάντες Μεντόσα
για το έγκλημα της γυναικοκτονίας.
Ποιος εκπροσωπεί την Εισαγγελία;
Κύριε πρόεδρε, παρίσταται ο Έκτορ Μιγκέλ Ορτίζ Ακόστα,
εκ μέρους της Εισαγγελίας Γυναικοκτονιών.
Έχουμε την κατάθεση μάρτυρα.
Τα προσωπικά σας δεδομένα θα παραμείνουν εμπιστευτικά.
ΠΡΟΣΤΑΤΕΥΟΜΕΝΟΣ ΜΑΡΤΥΡΑΣ
Εκείνη τη μέρα, πήγα στο Σούντορι λίγα λεπτά μετά τις 7:00 μ.μ.
ΣΥΝΕΝΤΕΥΞΗ ΜΕ ΤΟΝ ΜΑΡΤΥΡΑ Τ1
Μου έδωσαν το πρώτο τραπέζι,
που ήταν ακριβώς μπροστά από το πριβέ δωμάτιο με τις τζαμαρίες.
Μέσα ήταν δύο άτομα,
μια νεαρή γυναίκα
κι ένας πολύ ηλικιωμένος άντρας με γκρίζα μαλλιά,
που φορούσε τιράντες.
ΤΟ ΖΕΥΓΑΡΙ ΣΤΟ ΠΡΙΒΕ ΔΩΜΑΤΙΟ
Λίγα λεπτά αργότερα, στο πριβέ δωμάτιο,
άρχισαν να καβγαδίζουν. Ο άντρας ήταν έξαλλος.
Όταν μπορέσαμε, το είπαμε σε έναν από τους σερβιτόρους του Σούντορι.
Του είπαμε "Προσέξτε.
Η κατάσταση εκεί πίσω είναι άσχημη. Χειροτερεύει".
Και πράγματι, κάποια στιγμή, τον άκουσα να υψώνει τη φωνή του.
Της είπε
"Γιατί θα αλλάξεις. Θα αλλάξεις!"
ΘΑ ΑΛΛΑΞΕΙΣ!
Η φωνή του δυνάμωνε και γινόταν πιο οργισμένη.
Όταν πέρασε ένας άλλος σερβιτόρος, του είπαμε ξανά
"Η κατάσταση χειροτερεύει και ο άντρας φαίνεται οπλισμένος".
"Ναι, θα το κοιτάξουμε", είπε.
Αυτό που συνέβη μετά είναι απίστευτο.
Κάποια στιγμή, εκείνη μάς κοίταξε,
αλλά δεν είπε τίποτα.
Μας κοίταξε φοβισμένα,
ανοίγοντας διάπλατα τα μάτια, σαν να έλεγε "Κάντε κάτι".
Τη σημάδεψε.
Είπα "Τη σημαδεύει. Θα πυροβολήσει. Θα την πυροβολήσει!"
Και την πυροβόλησε.
Ο ΚΥΡΙΟΣ ΧΕΣΟΥΣ ΠΥΡΟΒΟΛΗΣΕ ΔΕΥΤΕΡΗ ΦΟΡΑ
Ο ΚΥΡΙΟΣ ΧΕΣΟΥΣ ΠΥΡΟΒΟΛΗΣΕ ΤΡΙΤΗ ΦΟΡΑ
Ένας από τους βοηθούς του έμπαινε μέσα.
Δεν άκουσα την ερώτηση που του έκανε.
Αλλά μαντεύεις εύκολα την ερώτηση
γιατί αυτό που απάντησε ο Ερνάντες Αλκοσέρ ήταν
"Λοιπόν, πάμε φυλακή! Σκατά!
Γιατί αυτή η γυναίκα ήταν σκρόφα!"
Πριν από λίγο, ένας δικαστής αποφάσισε
πως ο δικηγόρος Χεσούς Ερνάντες Αλκοσέρ θα παραμείνει στη φυλακή.
Μαζί με τον οδηγό και σωματοφύλακά του, Μπενχαμίν Ερνάντες Μεντόσα, 42 ετών,
παραπέμπονται για τη γυναικοκτονία
της Ίρμα Λίντια Γκαμπόα, 22 ετών.
Εκδόθηκε ένταλμα σύλληψης για τον άλλο σωματοφύλακα,
που επιβεβαιώσαμε ότι ήταν συνεργός και διαφεύγει τη σύλληψη.
ΕΠΙΚΗΡΥΞΗ
Η έρευνα για το ποιος το έκανε και πώς πέθανε η κοπέλα
πήρε απρόσμενη τροπή.
Βρέθηκε η Κάρεν Ιτσέλ Ροντρίγκες Μπαράλες.
Η Εισαγγελία της Πόλης του Μεξικού είπε…
Θα ψάξουμε για αίμα.
Το αίμα που θα προσπαθήσουμε να εντοπίσουμε
και τα δακτυλικά αποτυπώματα θα είναι στα εξής δωμάτια.
Θα είναι στο μπάνιο, στη σκάλα, στο καθιστικό του πάνω ορόφου,
στο καθιστικό του κάτω ορόφου και στο δωμάτιο του θύματος.
Το έγγραφο που θα διαβάσουμε μαζί με το ηχητικό
είναι η κατευθυντήρια γραμμή για το ένταλμα σύλληψης κατά του…
-Χοσέ Λουίς Παλομάρες. -Χοσέ Λουίς Παλομάρες.
Προσέξτε. Συνοψίζει όλη την υπόθεση.
Αν μας διαφεύγει κάτι, προσέξτε πολύ, κορίτσια.
Και τον νου σας στις λεπτομέρειες.
Εγκληματολογική έκθεση πεδίου.
Γυναίκα θαμμένη σε βάθος 1,6 μέτρων σε κρυμμένο τάφο.
Για να κρύψουν το πτώμα, γέμισαν τον χώρο με χώμα και φυτά
ώστε να μη βρεθεί.
Έκθεση νεκροψίας.
Το σώμα του θύματος ΚΙΡΜ έφερε σημάδια ασφυξίας από στραγγαλισμό,
που χαρακτηρίζεται ως θανατηφόρος.
Σε αυτήν την περίπτωση, σύμφωνα με τα στοιχεία,
είναι πιθανό να εμπλέκονται πάνω από ένα άτομα.
ΓΥΝΑΙΚΟΚΤΟΝΙΑ
ΚΑΤΑΖΗΤΟΥΜΕΝΟΣ ΦΥΓΑΣ
Ομάδα, τα μπουφάν σας, να ξεχωρίζουμε από μακριά.
Μπαίνουμε.
Έχεις το τηλέφωνό μου.
Πες μου αν χρειαστείς κάτι, αλλά μην μπεις μέσα.
-Εντάξει. -Για να μη διακυβευτεί η έρευνα.
Ευχαριστώ. Αυτή η ακρόαση ορίστηκε για την κατάθεση του ΧΝΓΡ.
Είναι έτοιμος ο μάρτυράς σας;
Ναι, ο προστατευόμενος μάρτυρας είναι εδώ.
Μια φορά, γυρίσαμε από το κολύμπι. Άρχισα να πλένω τα πιάτα
κι αυτός πήρε μια καρέκλα, την έσυρε, ανέβηκε πάνω και είπε "Γιαγιά,
σταμάτα να πλένεις τα πιάτα.
Άκουσέ με. Θέλω να με ακούσεις και να με κοιτάξεις στα μάτια".
-"Ναι, αγάπη μου". -"Κλείσε τη βρύση".
Κλείνω τη βρύση και κάθομαι απέναντί του.
"Τι συμβαίνει, παιδί μου;"
Και μου είπε
"Η μαμά μου σκοτώθηκε στο μπάνιο του πάνω ορόφου".
Πάγωσα.
Γεια.
-Τι κάνεις; -Καλά.
Ωραία. Ξέρεις γιατί είσαι εδώ;
Γιατί σκότωσαν τη μαμά μου.
ΠΡΟΣΤΑΤΕΥΟΜΕΝΟΣ ΜΑΡΤΥΡΑΣ
Ποια είναι η μαμά σου;
Η Κάρεν Ιτσέλ Ροντρίγκες Μπαράλες.
Πού έγινε αυτό;
Στο επάνω μπάνιο.
Τίνος είναι το μπάνιο;
Της Μάρτα Μπεατρίς.
Ποια είναι η Μάρτα Μπεατρίς;
Η γιαγιά.
-Είναι η γιαγιά σου; -Ναι.
Πώς ξέρεις ότι έγινε στο μπάνιο του πάνω ορόφου;
Γιατί το είδα.
-Βλέπεις τις κουκκίδες; -Ναι.
Ορίστε. Περίμενε. Μπορούμε να το σβήσουμε;
-Χημειο… -Φωταύγεια.
Ακανόνιστη χημειοφωταύγεια.
Στην επιφάνεια του τέταρτου σκαλοπατιού, από κάτω προς τα πάνω.
-Να συνεχίσουμε; -Ναι.
Τι είδες εκείνη τη μέρα στο μπάνιο;
-Ότι σκοτώθηκε η μαμά μου. -Πώς έγινε;
Η μαμά μου θα μου έκανε μπάνιο.
Μπήκε η Μάρτα Μπεατρίς κι είπε "Αυτό είναι το μπάνιο μου".
Κι άρχισαν να τσακώνονται.
Τι έγινε μετά;
Ήρθε ο παππούς και οι δυο τους άρχισαν να τη χτυπάνε.
Πού τη χτύπησαν;
Στον…
Στον λαιμό, στα μπράτσα, στην κοιλιά, στα πόδια.
Μετά, ο Χοσέ Λουίς την έσπρωξε.
Κάθισε από πάνω της και την έπιασε από τον λαιμό.
Ποιος είναι ο Χοσέ Λουίς;
Ο… Ο μπαμπάς μου.
Ακανόνιστη χημειοφωταύγεια.
Το περιστατικό που μου περιγράφεις έγινε μέρα ή νύχτα;
Νύχτα, γιατί ήταν σκοτάδι.
Ευχαριστώ. Τίποτε άλλο, κύριε πρόεδρε.
-Συνήγορε. -Δεν έχω ερωτήσεις.
Μου είπαν να προσέχω τον εγγονό μου.
Ο κατηγορούμενος έχει αίτημα;
Όχι, κύριε πρόεδρε.
Δεν έχω δει μεταμέλεια
σε κανέναν από τους άντρες που έχουν διαπράξει γυναικοκτονία.
Όσοι παραδέχτηκαν ανοιχτά στους δικαστές ότι διέπραξαν αυτά τα εγκλήματα
τα δικαιολογούν.
Εδώ έψαξαν για τη μαμά σου, γλυκέ μου.
Τη μαμά μου;
Ναι, αγάπη μου, σ' αυτήν τη γη.
Πρέπει να ξανασκεφτούμε πώς χτίζουμε τις σχέσεις μας,
πώς χτίζουμε την οικογένεια, και αυτό σημαίνει να αλλάξουμε τα πάντα.
Η δικαιοσύνη θα έρθει μαζί με όλα αυτά.
Η ακρόαση για επανεξέταση της προφυλάκισης του Χεσούς Ερνάντες Αλκοσέρ,
που έχει παραπεμφθεί για γυναικοκτονία
σε βάρος θύματος με απόρρητη ταυτότητα…
Φαινόταν πάρα πολύ κουρασμένος, πολύ ταλαιπωρημένος.
Οι δικηγόροι του κυρίου Αλκοσέρ ζήτησαν επανεξέταση της απόφασης
για να ζητήσουν από τον δικαστή να αλλάξει την προφυλάκιση σε κατ' οίκον κράτηση.
Όποιος το ζητάει αυτό πρέπει να παρουσιάσει αποδείξεις
μέσω εμπειρογνωμόνων μαρτύρων και με ευθείες ερωτήσεις
"Τι, πώς, πότε, πού, γιατί, για ποιον λόγο;"
Δεν μπορούν να υπαγορεύονται απαντήσεις.
Δεν μπορείς να ρωτήσεις
"Είναι αλήθεια ότι ήσουν εκεί εκείνη την ημερομηνία;"
Θα γίνει ένσταση για καθοδήγηση.
Είχατε επαφή με τους γιατρούς της φυλακής;
Ένσταση. Του υπαγορεύει απάντηση.
Δεκτή. Μην απαντήσετε.
Είχατε επαφή με το προσωπικό της φυλακής;
-Ένσταση. Το ίδιο. -Δεκτή. Μην απαντάτε.
Ξέρετε αν έκαναν εξετάσεις στο νοσοκομείο Τικομάν
στα επείγοντα όπου εισήχθη εκείνη;
Ένσταση, δεν είναι δικά του γεγονότα.
Δεκτή. Μην απαντήσετε.
Αλλά, κύριε πρόεδρε, μπορεί να ξέρει…
Συνήγορε,
είπα επανειλημμένα να μην περιλαμβάνετε την απάντηση
στις ερωτήσεις, και αρνείστε να το κάνετε.
Μόνος σας βάζετε τον εαυτό σας σε αυτήν τη θέση.
Τελειώσαμε.
Η συζήτηση έκλεισε. Και μετά, στις αγορεύσεις μας,
στοιχειοθετήσαμε ότι υπήρχε κίνδυνος για τα θύματα, σωστά;
Και ο δικαστής θα το λάβει υπόψη
όταν αποφασίσει να μην εκδώσει την αλλαγή της προφυλάκισης.
Έτσι, παρέμεινε υπό κράτηση.
Δεν είστε επιλέξιμος για τη χορήγηση άλλου προληπτικού μέτρου
λόγω του κινδύνου που αποτελείτε για τα έμμεσα θύματα,
αφού τα απειλήσατε ότι θα τα σκοτώσετε
και ότι, τουλάχιστον σύμφωνα με τα στοιχεία,
προκαλέσατε τον θάνατο της IΛΓΧ.
Τώρα, τα θέματα που ετοιμάσαμε.
Θεία δίκη; Ο Χεσούς Ερνάντες Αλκοσέρ, γνωστός ως δολοφόνος του Σούντορι,
που σκότωσε τη σύζυγό του, την 22χρονη τραγουδίστρια Ίρμα Λίντια,
πέθανε σήμερα στο Κέντρο Κράτησης Βόρειου Τομέα.
Θυμάστε αυτόν τον αλαζονικό άντρα, έτσι;
Που οπλοφορούσε, που μπήκε εδώ με το όπλο,
ένας περίεργος τύπος που παρίστανε τον δικηγόρο.
Είχε διασυνδέσεις στα δικαστήρια και στη δικαστική εξουσία.
Λοιπόν, ο δολοφόνος του Σούντορι…
Η απογοήτευση της οικογένειας όταν πέθανε αυτός ο άνθρωπος
πριν να δικαστεί ήταν τεράστια.
Το πρώτο που κάναμε
ήταν να εγγυηθούμε ότι ήταν όντως ο κύριος Αλκοσέρ,
επειδή αμφέβαλλαν για τη μεξικανική δικαιοσύνη.
Είπαν "Κι αν δεν πέθανε και μας κάνουν να πιστεύουμε ότι πέθανε
και ζει ελεύθερος κάπου αλλού;" Και τέτοια.
Τους είπαμε "Ναι, είναι αυτός".
Γιατί εξετάσαμε και τη νεκροψία
που έγινε στο Ινστιτούτο Εγκληματολογικών Επιστημών.
Για να το επιβεβαιώσουμε, να είμαστε σίγουροι για όσα είπαμε
ότι ήταν όντως ο Αλκοσέρ.
Μετά τον θάνατο του Χεσούς Ν.,
που κατηγορήθηκε για τη δολοφονία της τραγουδίστριας Ίρμα Λίντια,
η Εισαγγελία έδωσε προτεραιότητα στη δίωξη των σωματοφυλάκων,
του ήδη φυλακισμένου Μπενχαμίν
και του Μάξιμο που διαφεύγει τη σύλληψη τρεις μήνες μετά.
Καλησπέρα. Ας δούμε την πρόοδο στην αναζήτηση του Μάξιμο.
Τι κάνετε για να τον βρείτε;
-Στο πεδίο. -Πώς τον ψάχνετε;
Δεν έχω νέες διευθύνσεις. Αυτές ήταν οι τελευταίες.
Ελέγξαμε αυτές τις διευθύνσεις.
Δεν κάνετε τη δουλειά σας.
Ελέγξαμε αυτές στην Πολιτεία του Μεξικού.
Είναι πάντα η ίδια ιστορία. Τίποτα καινούργιο.
Δεν υπάρχει πρόοδος. Δεν σας νοιάζει.
Αυτά κάνατε μόνο από την τελευταία φορά;
-Αυτά είναι τα αποτελέσματα. -Δεν υπάρχει πρόοδος;
Πού ψάχνετε αυτόν τον άντρα; Πού τον ψάχνετε;
Δεν υπάρχει πρόοδος.
Δεν νιώθουμε ότι αποδόθηκε δικαιοσύνη.
Έχει περάσει καιρός και δεν κάνατε τη δουλειά σας.
-Και είναι το ίδιο, πάντα το ίδιο. -Έχετε δίκιο.
Φεύγουμε πάλι με άδεια χέρια.
Ελπίζω να συλληφθεί σύντομα. Το ελπίζω.
Δεν τα παρατάμε.
Δεν θα συμβεί.
Και προσπαθήστε πιο πολύ.
Φυσικά.
Μη χάνετε χρόνο. Δουλέψτε σκληρά.
Τι λείπει από την Ίρμα Λίντια;
Τι θα θεωρούσε ως κορύφωση της καριέρας της;
Ποιο είναι το όνειρό της;
Η κορύφωση της καριέρας μου
θα ήταν αναμφίβολα η δημόσια αναγνώριση.
Να αρέσει στον κόσμο αυτό που κάνω.
Αυτό μου λείπει.
Κάποιοι καλλιτέχνες πέθαναν χωρίς την αναγνώριση.
-Σωστά. -Και ήρθε αργότερα.
Αλλά δεν θέλω να πεθάνω. Θέλω να με αναγνωρίσει το κοινό.
Είσαι πολύ γλυκιά!
Αν πεθάνω, τι νόημα έχει;
Δεν θα είμαι εδώ. Εκτός αν υπάρχει μετενσάρκωση.
Ή αν η ψυχή μένει εδώ, περιπλανώμενη,
και ξαφνικά δω ότι ακούνε το τραγούδι μου.
Αλλά όχι, θέλω να το νιώσω, θέλω να το ζήσω.
ΙΡΜΑ ΛΙΝΤΙΑ ΓΚΑΜΠΟΑ ΧΙΜΕΝΕΘ 2000-2022
Η Μάρτα Μπεατρίς και ο Χοσέ Λουίς συνελήφθησαν.
Είναι οι γονείς του φερόμενου ως δολοφόνου της Κάρεν Ιτσέλ Ροντρίγκες.
Παρακολουθούμε την υπόθεση σε αυτό το δελτίο ειδήσεων.
Θα παραμείνουν στη Σάντα Μάρτα Ακατίτλα
και στο Βόρειο Κέντρο Κράτησης,
κατηγορούμενοι για γυναικοκτονία ως συναυτουργοί.
ΔΙΚΑΣΤΙΚΗ ΑΙΘΟΥΣΑ ΦΥΛΑΚΩΝ
Δεν έχω θρηνήσει τον θάνατο της κόρης μου.
Θέλω να μπορέσω να θρηνήσω την κόρη μου σύντομα.
Όταν κλείσει η υπόθεση, η έρευνα, όλα.
Από κοινού με τους άλλους,
ο κατηγορούμενος διέπραξε αυτήν την εγκληματική πράξη γυναικοκτονίας.
Ο Χοσέ Λουίς Γκαλίσια Παλομάρες καταδικάζεται
για ομαδική γυναικοκτονία
σε βάρος του θύματος ΚΙΡΜ.
Θέλω,
ακόμα κι αν πάω μόνη μου στο βουνό ή σε ένα δάσος μόνη μου,
να απομονωθώ
από τον κόσμο.
Να απομονωθώ εκείνη τη μέρα ακόμα κι από τον εγγονό μου,
από τα παιδιά μου, την οικογένειά μου, από όλους.
Στον κατηγορούμενο θα επιβληθεί η ποινή που θεωρείται δίκαιη,
δεδομένης της φύσης του εγκλήματος.
Καταδικάζεστε σε 105 χρόνια φυλάκιση και σε αποζημίωση.
Έχει αίτημα ο κατηγορούμενος;
Κανένα, κύριε πρόεδρε.
Εμπρός;
Ναι; Λοιπόν, χαίρομαι.
Ένοχος.
Σκέφτηκα να σας το πω, γιατί πάντα πιέζατε για την υπόθεσή μου
και με στηρίξατε πολύ.
Χάρη σ' εσάς, ασχολήθηκαν με την υπόθεσή μου.
Εκείνη τη μέρα… Θέλω να ουρλιάξω, θέλω να κλάψω.
Θέλω να την αποχαιρετήσω.
Αυτό θέλω. Να αποχαιρετήσω την κόρη μου.
Και να της πω ότι μπορεί να αναπαυθεί.
Μπορούμε να την αφήσουμε να αναπαυθεί.
ΚΑΡΕΝ ΙΤΣΕΛ ΡΟΝΤΡΙΓΚΕΣ ΜΠΑΡΑΛΕΣ 1995-2022
-Έκπληξη! -Γεια σου, μωρό μου!
Πιστεύω ότι αυτό για το οποίο πολλές γυναίκες αγωνίστηκαν
στους δρόμους, στις κοινότητες, στα εισαγγελικά γραφεία,
η δουλειά που κάναμε, η ενέργεια που επενδύσαμε
για να αποδοθεί δικαιοσύνη, δεν πήγε χαμένη.
Χθες υπήρχε μόνο καπνός
Πεταλούδες, πεταλούδες
Που ξεπρόβαλαν απ' το σκοτάδι
Σαν χορεύτριες…
Προχώρησα στην υιοθεσία και υιοθέτησα ένα κορίτσι επειδή αποφάσισα…
να έχω ελπίδα.
Άσπρο καραβάκι
Ντελικάτο, νευρικό
ΠΕΡΙΣΣΟΤΕΡΗ ΑΓΑΠΗ ΛΙΓΟΤΕΡΟ ΔΡΑΜΑ
ΒΟΗΘΗΣΤΕ ΝΑ ΕΝΤΟΠΙΣΤΕΙ Η ΟΙΚΟΓΕΝΕΙΑ. ΤΟ ΠΤΩΜΑ ΒΡΕΘΗΚΕ ΣΤΟΝ ΔΡΟΜΟ. σα…